
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
26 ΜΑΪΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

510 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Βεβαίωση της αυτοδίκαιης ανάκλησης της απαλλοτρίωσης που κη¬ 
ρύχθηκε με τη Δ.3429/1596/7.8.1985 κοινή Υπουργική από¬ 
φαση (ΦΕΚ 416/30.8.85 τ. Δ'). 1 

Αποχαρακτηρισμός τμήματος παλιάς επαρχιακής οδού Αξιούπολης 
- Γοργόπης Ν. Κιλκίς από Β.Δ. κορυφή του υπ’ αρ. 1180 μέχρι 
νότια κορυφή του υπ' αρ. 1260 αγροτεμαχίου και ένταξή του στο 
Δημοτικό δίκτυο του Δήμου Αξιούπολης. 2 

Κήρυξη αναγκαστικής απαλλοτρίωσης εκτάσεως 2.608 μ2 για τον 
χώρο σύνδεσης του Εναερίου δικτύου με υποβρύχιο καλώδιο και 
την οδό προσπέλασης προς αυτόν της Γραμμής Μεταφοράς 150 
ΚΥ «ΑΚΤΙΟ-ΒΙΠΕ ΠΡΕΒΕΖΑΣ.». 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδομικής ενότη¬ 
τας I (Π.Ε. I) της περιοχής δεύτερης κατοικίας «Κινέττας» του 
Δήμου Μεγαρέων (Ν. Αττικής). 4 


ΑΠΟΦΑΣΕΙΣ 

Τροποποίηση ρυμοτομικού σχεδίου με κατάργηση ΚΧ σε συνέχεια 
του ΟΤ 26 του οικισμού Μακρυγιάλου Ν. Πιερίας. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1035628/2818/0010 (1) 

Βεβαίωση της αυτοδίκαιης ανάκλησης της απαλλοτρίωσης που κηρύ¬ 
χθηκε με τη Δ.3429/1596/7.8.1985 κοινή Υπουργική απόφαση 

(ΦΕΚ 416/30.8.85 τ. Δ’). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των παρ. 2 και 4 του άρθρου 11 του Ν.Δ. 797/ 
1971 «περί αναγκαστικών απαλλοτριώσεων». 

2. Τη Δ.3429/1596/7.8.1985 (ΦΕΚ 416/30.8.85 τ. Δ') κοινή 
Υπουργική απόφαση, με την οποία κηρύχθηκε αναγκαστική απαλλοτρί¬ 
ωση γαι την κατασκευή του έργου «βελτίωση υδροδότησης περιοχής 
Ααίνης και σύσταση δουλείας για τη βελτίωση υδροδότησης της ίδιας 
περιοχής». 

3. Το γεγονός ότι η απαλλοτρίωση έχει ανακληθεί αυτοδίκαια γιατί 
δεν καθορίστηκε η αποζημίωση μέσα στην προθεσμία που ορίζει ο Νό¬ 
μος, βεβαιώνουμε: 

Ότι η απαλλοτρίωση που κηρύχθηκε με τη Δ.3429/1596/ 
7.8.1985 (ΦΕΚ 416/30.8.85 τ. Δ') κοινή Υπουργική απόφαση, για 
την κατασκευή του έργου «Βελτίωση υδροδότησης, περιοχής Ασίνης και 
σύσταση δουλείας για την βελτίωση ως προς ολόκληρη της έκταση που 
φαίνεται με κίτρινο και με γαλάζιο χρώμα, στο από Ιανουάριου 1984 
(φύλλα 1, 2, 3) κτηματολογικό διάγραμμα των μηχανικών Ηλ. Βασι¬ 
λόπουλου και Γιάννη Ζούλια και στον από Φεβρουάριου 1984 κτηματο¬ 
λογικό πίνακα του Αγρονόμου - Τοπογράφου μηχανικού, Ηλία Π. Βασι¬ 
λόπουλου, τα οποία έχουν θεωρηθεί από το Διευθυντή της 1ης ΔΕΚΕ 
Τριπόλεως Γ. Βέρροιο στις 18.2.1985, γιατί δεν καθορίστηκε η αποζη¬ 
μίωση μέσα στην προθεσμία που ορίζει ο Νόμος. 

Η πράξη αυτή να δημοσιευθεί στην Εφημερίδα της Κυβερνήσεως. 
Αθήνα, 5 Μαΐου 1992 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡΙΒΑΛΛΟΝΤΟΣ, ΧΟΡ/ΞΙΑΣ & ΔΗΜ. ΕΡΓΩΝ 

ι. παλαιοκραςςας αχ. Καραμανλής 

Αριθ. Τ. 1701 , (2) 

Αποχαρακτηρισμός τμήματος παλιάς επαρχιακής οδού Αξιούπολης - 
Γοργόπης Ν. Κιλκίς από Β.Δ. κορυφή του υπ’ αρ. 1180 μέχρι νότια 
κορυφή του υπ' αρ. 1260 αγροτεμαχίου και ένταξή του στο Δημο¬ 
τικό δίκτυο του Δήμου Αξιούπολης. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Την από 29.4.92 αίτηση του Λάζαρου Αρβανίτη. 

2. Την με αρ. 26/92 απόφαση του Δημοτικού Συμβουλίου Αξιούπο¬ 
λης. 

3. Την αρ. Τ.687/30.4.92 γνωμοδότηση της Δ.Τ.Υ. Ν. Κιλκίς 

Αφού είδαμε και τις διατάξεις 

Του άρθρ. 23 παρ. 9-13 του Π.Δ. της 25/28 Νοεμβρίου 1929 «περί 
κωδικοποίησης των περί κατασκευής και συντήρησης οδών κειμένων 


διατάξεων» (άρθρ. 2 του Α.Ν. 1956/1939), αποφασίζουμε: 

Εγκρίνουμε τον αποχαρακτηρισμό από επαρχιακή οδό του τμήματος 
της παλιάς επαρχιακής οδού Αξιούπολης - Γοργόπης από τη Β.Δ. κο¬ 
ρυφή του υπ’ αρ. 1180 μέχρι τη νότια κορυφή του υπ’ αρ. 1260 αγροτε¬ 
μαχίου, όπως αυτό φαίνεται στο συνημμένο και θεωρημένο από τη 
Δ.Τ.Υ. Ν. Κιλκίς απόσπασμά υπό κλίμακα 1:5.000 του χάρτη της ορι¬ 
στικής διανομής 1931 του Υπουργείου Γεωργίας και την ένταξή του 
στο Δημοτικό οδικό δίκτυο του Δήμου Αξιούπολης. 

Η κυριότητα του τμήματος παραμένει στο Δημόσιο. 

Η παρούσα να δημοσιευθεί στην Εφημερίδα της Κυβερνήσεως. 
Κιλκίς, 5 Μαΐου 1992 

Ο Νομάρχης 
I. ΕΜΜΑΝΟΥΗΛΙΔΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 'Ι'.ν. 349 (3 ) 

Κήρυξη αναγκαστικής απαλλοτρίωσης εκτάσεως 2.608 μ2 για τον 
χώρο σύνδεσης του Εναερίου δικτύου με υποβρύχιο καλώδιο και την 
οδό προσπέλασης προς αυτόν της Γραμμής Μεταφοράς 150 Κν 
«ΑΚΤΙΟ-ΒΙΠΕ ΠΡΕΒΕΖΑΣ... 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1) Τις διατάξεις του Ν.Δ. 797/71 Θεσμικού Νόμου «Περί αναγκα¬ 
στικών απαλλτριώσεων» όπως τροποποιήθηκε μέχρι σήμερα. 

2) Τις διατάξεις του Π.Δ. 929/79 περί εκτελέσεως του Ν. 653/77 
περί υποχρεώσεως των παρόδιων ιδιοκτητών για τη διάνοιξη οδών 
κ.λ.π.». 

3) Την εγκύκλιο Ε 200 αρ. πρωτ. ΕΔ2α/01/177/Φ.Ν. 261/ 
15.12.79 του Υπουργείου Δημ. Έργων (Σ/νση Νομ Έργου). 

4) Τις διατάξεις του άρθρου 23 του από 25.11.29 Διατάγματος 
«περί κωδικοποιήσεως των περί κατασκευής και συντηρήσεως οδών». 

5) Τις διατάξεις του Γϊ.Δ. 475/76 και 724/79 «περί εκτελέσεως του 
Ν.Δ. 1266/72 περί εκτελέσεως των Δημοσίων Έργων όπως ισχύει 
μετά την έκδοση του Ν. 1418/84. 

6) Το ΓΪ.Δ. 39/83 «για τη μεταβίβαση αρμοδιοτήτων του Υπουργού 
Δημοσίων Έργων στις περιφερειακές Υπηρεσίες»· 

7) Ίο αρ. 20268/27.1.92 έγγραφο Δημόσιας Επιχείρησης Ηλε¬ 
κτρισμού - Δ/νση Δικαστικού για κήρυξη της παραπάνω απαλ/σης. 

8) Τα κτηματολογικά διαγράμματα - πίνακα με αριθμό 61135/ 
Αύγουστος 1991/φύλλο ΙΑ,καθώς και το αριθ. 61134/Νοέμβριος 
1987, 1η αναθ. Αύγουστος 1991 (φύλλο 1) ενδεικτικό χάρτη κτηματο¬ 
λογίου, που συνέταξε η αρμόδια Υπηρεσία της ΔΕΗ και απεικονίζουν 
την απλ/νη έκταση στην κτηματική περιοχή «Σκαφιδάκι» Δήμου Πρέ- 
βεζας. 

9) Την απόφαση αριθ. (ε. 15/27/4/21.1.92 του Δ.Σ. της ΔΕΗ με 
την οποία εγκρίνεται η παραπάνω αναγκαστική απαλ/ση, αποφασί¬ 
ζουμε: 

Κηρύσσουμε αναγκαστικά απαλλοτριωτέα λόγω Δημόσιας ωφέλειας 
έκταση συνολικού εμβαδού 2.608 μ2 για το χώρο σύνδεσης του Εναέ¬ 
ριου Δικτύου με υποβρύχια καλώδια και την οδό προσπέλασης προς αυ¬ 
τόν της Γραμμής Μεταφοράς 150 Κν «ΑΚΤΙΟ-ΒΙΠΕ ΠΡΕΒΕΖΑΣ» 
όπως φαίνεται στα αριθ. 61135/Αύγουστος 1991/φύλλο ΙΑ και 
61134/Νοέμβριος 1987, 1η αναθεώρηση Αύγουστος 1991/φύλλο 1. 
κτηματολογικά διαγράμματα - πίνακες που συνέταξε η αρμόδια Υπηρε¬ 
σία της ΔΕΗ, Δ/νση Μελ. - Κατασ. Έργων Μεταφοράς. 

Στην-απαλ/ση αυτή πρόβαλαν δικαιώματα οι Ιωάννης και Μαρία 
Καμπέρη και ο Δήμος Πρέβεζας, που αναφέρονται στον παραπάνω κτη- 
ματολογικό πίνακα και είναι οι φερόμενοι ιδιοκτήτες. 

Η απαλ/ση κηρύσσεται υπέρ του Δημοσίου και η δαπάνη θα βαρύνει 
το έργο με κωδικό αριθμό 25214 του πίνακα 1 του πρ/σμού Επενδύ¬ 
σεων της ΔΜΚΜ έτους 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πρέβεζα, 5 ΜαΤου 1992 
Ο Νομάρχης 
ΔΗΜ. ΤΣΙΑΜΑΚΗΣ 

-♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(4) 

Εγκριση πολεοδομικής μελέτης τμήματος της πολεοδομικής ενότητας 
I (Π.Ε. I) της περιοχής δεύτερης κατοικίας «Κινέττας» του Δήμου 
Μεγαρέων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 (παρ. 1) και 42 (παρ. 4) του Ν. 
1337/1983 «Επέκταση των πολεοδομικών σχεδίων, οικιστική ανά¬ 
πτυξη και σχετικές ρυθμίσεις» (Α' 33). 

2. Τις διατάξεις των άρθρων 1, 2 (παρ. Ια, 2), 4 και 5 του από 
16.8.1985 II. Δ/τος «Πολεοδόμηση περιοχών δεύτερης κατοικίας 
μέσα στις ΖΟΕ και σχετικές ρυθμίσεις» (Δ' 416), 

3. Τις διατάξεις του από 20.8.1985 Π. Δ/τος «Καθορισμός εντός 
της ΖΟΕ Αττικής περιοχών για δεύτερη κατοικία» (Δ' 456) όπως τρο¬ 
ποποιήθηκε με το από 27.6.1988 Π. Δ/γμα «Τροποποίηση ορίων πε¬ 


ριοχών για δεύτερη κατοικία εντός της Ζώνης Οικιστικού Ελέγνου 
(Ζ.Ο.Ε.) (Ν. Αττικής)» (Δ' 556). 

4. Τις διατάξεις του άρθρου 3 του Ν. Δ/τος της 17.7.1923 «περί 
σχεδίων πόλεων κ.λπ.» (Α 228) όπως μεταγενέστερα τροποποιήθηκαν 
και συμπληρώθηκαν. 

5. Τις διατάξεις των άρθρων 6, 7, 8, 9 του Ν. 1577/1985 «Γενικός 
Οικοδομικός Κανονισμός» (Α' 210) όπως τροποποιήθηκαν με το άρθρο 
13 (παρ. 1, 2, 3) του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (Ο.Κ.Χ.Ε.)» (Α' 141) και το άρθρο 1 (παρ. 
3, 4) του Ν. 1772/1988 «Τροποποίηση διατάξεων του Ν. 1577/ 
1985 «Γ.Ο.Κ.» και άλλες σχετικές διατάξεις» (Α’ 91). 

6. Τις διατάξεις της παρ. 1 εδ. ιδ'του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Α' 137). 

7. Την 69127/3961/1988 απόφαση του Αναπληρωτή Υπουργού 
Περιβάλλοντος, Χωροταξίας και Δημοσίων Έργων «Σύνταξη και 
έγκριση πολεοδομικής μελέτης περιοχής δεύτερης κατοικίας «Κινέττας» 
του Δήμου Μεγαρέων (Ν. Αττικής). 

8. Τις 217/1990 και 347/1990 γνωμοδοτήσεις του Δημοτικού 
Συμβουλίου Μεγαρέων (Ν. Αττικής). 

9. Τις 14/πρακτ. 14/1988, 20/πρακτ. 15/1988 και 2/πρακτ. 
18/1991 γνωμοδοτήσεις του Συμβουλίου Χωροταξίας, Οικισμού και 
Περιβάλλοντος Νομαρχίας Δυτικής Αττικής. 

10. Την 723/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολεοδομικής ενό- 
τητας I (Π.Ε. I) της διαμορφωμένης περιοχής «Κινέττα» του Δήμου Με¬ 
γαρέων (Ν. Αττικής) της οποίας η χρήση για δεύτερη κατοικία έχει 
προσδιορισθεί με το από 20.8.1985 Π. Δ/γμα (Δ' 456) με τον καθορι¬ 
σμό οικοδομήσιμων χώρων, οδών, πεζοδρόμων, όπως φαίνονται στο 
σχετικό χρωματισμένο πρωτότυπο διάγραμμα σε κλίμακα 1:1.000 που 
θεωρήθηκε από τον Προϊστάμενο της Δ/νσης Τοπογραφικών Εφαρμο¬ 
γών με την 104527/1991 πράξη του και που αντίτυπό του σε φωτο¬ 
σμίκρυνση δημοσιεύεται με το παρόν Διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα, ο παλεοδομικός 
κανονισμός της περιοχής της οποίας εγκρίνεται το πολεοδομικό σχέδιο 
με το άρθρο 1 του παρόντος. 

Άρθρο 3 

Στους οικοδομήσιμους χώρους της παραπάνω περιοχής επιτρέπονται 
οι χρήσεις αμιγούς κατοικίας όπως προσδιορίζονται με το άρθρο 2 του 
από 23.2.1987 Π. Δ/τος (Δ' 166). 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4) και έξι (6) μέτρων όπως φαίνεται στο ίδιο 
ως άνω διάγραμμα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δέκα πέντε (15) μ. 

Ελάχιστο εμβαδόν: επτακόσια πενήντα (750) τ.μ. 

2. Επί πλέον των προϋποθέσεων της παρ. 1 τα οικόπεδα θεωρούνται 
άρτια και οικοδομήσιμα εφόσον: 

α) στο οικοδομήσιμο τμήμα του οικοπέδου εγγράφεται κάτοψη 
κτιρίου με ελάχιστη επιφάνεια πενήντα (50) τ.μ. και ελάχιστη πλευρά 
πέντε (5) μέτρα και 

β) δεν δημιουργήθηκαν από κατάτμηση που έγινε κατά παράβαση 
των διατάξεων του από 22.6.1983 Π. Δ/τος (Δ' 284). 

3. Το μέγιστο ποσοστό κάλυψης των οικοπέδων ορίζεται ως εξής: 

α ) Για το τμήμα του οικοπέδου μέχρι 150 τ.μ. εξήντα τοις εκατό 
(60%) της επιφάνειας του. 

β) Για το τμήμα του οικοπέδου πάνω από 150 τ.μ. έως 500 τ.μ. 
πενήντα τοις εκατό (50%). 

γ) Για το τμήμα του οικοπέδου πάνω από 500 τ.μ. σαράντα τοις 
εκατό (40%). 

4. Ο συντελεστής δόμησης των οικοπέδων ορίζεται ως εξής: 

α) Για το τμήμα του οικοπέδου μέχρι διακόσια πενήντα (250) τ.μ. 

συντελεστής δόμησης τέσσερα δέκατα (0,4). 

β) Για το τμήμα του οικοπέδου άνω των 250 τ.μ. μέχρι 500 τ.μ. 
συντελεστής δόμησης τρία δέκατα (0,3). 

γ) Για το τμήμα του οικοπέδου άνω των 5000 τ.μ. μέχρι 750 τ.μ. 
συντελεστής δόμησης δϋο δέκατα (0,2). 

Για το τμήμα του οικοπέδου άνω των 750 τ.μ. συντελεστής δό¬ 
μησης ένα δέκατο (0,1). 

_ 1 Μέγιστος αριθμός ορόφων των κτιρίων δύο (2) με μέγιστο επιτρε¬ 
πόμενο ύψος οκτώμισυ (8,5) μέτρα. 

6. Πάνω από το μέγιστο επιτρεπόμενο ύψος των κτιρίων επιτρέπεται 
η κατασκευή στέγης ύψους ενάμισυ (1,5) μέτρα. 

7. Απαγορεύεται η κατασκευή κτιρίων σε υποστηλάματα (ΡΙΓΟ- 


Άρθρο 6 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 5 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. ΤΠ 2555 (5) 

Τροποποίηση ρυμοτομικού σχεδίου με κατάργηση ΚΧ σε συνέχεια του 
ΟΤ 26 του οικισμού Μακρυγιάλου Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του υπ’ αριθμ. 183/86 Π. Δ/τος (ΦΕΚ 70Α). 

5. Τις με αριθμ. 180/91 και 14/92 αποφάσεις του Κοινοτικού Συμ¬ 
βουλίου Μακρυγιάλου σύμφωνα με τις οποίες το Κ.Σ. γνωμοδότησε 
υπέρ της κατάργησης του ΚΤ σε συνέχεια του Ο.Τ. 26. 


6. Το από 13.3.92 πρακτικό συμβουλίου Χωροταξίας Ν. Πιερίας 
σύμφωνα με το οποίο το συμβούλιο συμφώνησε με την άποψη του ΚΣ 
και γνωμοδότησε υπέρ της κατάργησης του ΚΧ σε συνέχεια του ΟΤ 26 
διότι θίγεται υπέρμετρα αποκλειστικά μία ιδιοκτησία και η περιοχή από 
άποψη ΚΧ θα εξυπηρετηθεί από τα απέναντι εγκεκριμένα κοινόχρηστα, 
αποφασίζουμε: 

Εγκρίνουμε την τροποποίηση του ρυμοτομικού σχεδίου που αφορά 
την κατάργηση του ΚΧ σε συνέχεια του ΟΤ 26 του οικισμού Μακρυγιά¬ 
λου Ν. Πιερίας όπως φαίνεται στο συνημμένο τοπογραφικό διάγραμμα 
που συνοδεύει την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως 
και το συνημμένο διάγραμμα θα αναρτηθεί μετά τη δημοσίευση της 
απόφασης για 15 ημέρες στο ΤΠ και ΠΕ Ν. Πιερίας. 

Κατερίνη, 4 Μαΐου 1992 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






